钦定古今图书集成/方舆汇编/边裔典/第067卷 > 孝庄帝永安三年六月嚈哒国献师子一按魏书孝庄帝本纪云云==孝武帝太昌元年六月丙寅嚈哒国遣使朝贡癸酉嚈哒国遣使朝贡。== > 唐
## 钦定古今图书集成/方舆汇编/边裔典/第067卷 > 孝庄帝永安三年六月嚈哒国献师子一按魏书孝庄帝本纪云云==孝武帝太昌元年六月丙寅嚈哒国遣使朝贡癸酉嚈哒国遣使朝贡。== > 唐

### 高祖武德 年吐火罗遣使入贡

按《唐书高祖本纪》，不载。按《吐火罗传》：“吐火罗或曰
吐豁罗，曰睹货逻，元魏谓吐呼罗。居葱岭西，乌浒河
之南，古大夏地，与挹怛杂处，胜兵十万。国土著，少女
多男。北有颇黎山，其阳穴中有神马。国人游牧，牝于
侧，生驹辄汗血。其王号叶护。武德贞观时再入献。”

### 太宗贞观九年五月吐火罗国遣使来朝贡方物

按《唐书太宗本纪》不载。按《册府元龟》云云。

贞观十九年正月庚午朔。吐火罗叶护《沙钵罗》叶护
“于阗《同娥》《康国》等。遣使来贺各贡方物。”

按《唐书太宗本纪》不载。按《册府元龟》云云。

按《大唐西域记》：“睹货逻国，其地南北千馀里，东西三
千馀里。东厄葱岭，西接波剌斯，南大雪山，北据铁门
缚刍大河中境西流。自数百年王族绝嗣，酋豪力竞，
各擅君长，依川据险，分为二十七国。虽画野区分，总
役属突厥。气序既温，疾疫亦众。冬末春初，霖雨相继。
故此境已南，滥波已北，其国风土，并多温疾。而诸僧
徒以十二月十六日入安居，三月十五日解安居”，斯
乃据其多雨，亦是设教随时也。其俗则志性恇怯，容
貌鄙陋，粗知信义，不甚欺诈。语言去就，稍异诸国。《字
源》《二十五言》，转而相生，用之备物，书以横读，自左向
右，文记渐多，逾广窣利。多衣㲲，少服毼。货用金银等
钱，模样异诸国。顺缚刍河北下流至呾蜜国。

### 高宗永徽元年吐火罗献驼鸟

按《唐书高宗本纪》不载。按《吐火罗传》：“永徽元年，献
大鸟，高七尺，色黑，足类橐驼，翅而行，日三百里，能啖
铁，俗谓驼鸟。”

### 显庆 年以吐火罗阿缓城为都督府

按《唐书高宗本纪》不载。按《吐火罗传》，“显庆中，以其
阿缓城为月氏都督府，析小城为二十四州，授王阿
史那都督。后二年，遣子来朝，俄又献码碯，镫树高三
尺。”

显庆二年正月庚申朔，吐火罗国献师子。

按《唐书高宗本纪》不载。按《册府元龟》云云。

### 龙朔元年立碑于吐火罗国以纪圣德

按《唐书高宗本纪》，不载。按杜氏《通典》，“龙朔元年，吐
火罗置州县使王名远进西域图记，并请于阗以西波斯以东十六国，分置都督府及州八十、县一百、军
府百二十六，仍于吐火罗国立碑以纪圣德。帝从之。”

### 咸亨二年五月吐火罗国遣使来朝贡其方物

### 永隆二年五月吐火罗遣使献马及方物

按以上《唐书高宗本纪》不载。按《册府元龟》云云。

### 中宗神龙元年吐火罗王遣弟入朝留宿卫

按《唐书中宗本纪》不载。按《吐火罗传》：“神龙元年，王
那都泥利遣弟仆罗入朝，留宿卫。”

### 元宗开元七年吐火罗国遣使朝贡

按《唐书元宗本纪》，不载。按《册府元龟》，“开元七年四
月，吐火罗国遣使朝贡。六月，吐火罗国遣使朝贡。其
国支汗那王帝赊上表，献解天文人大慕阇，智慧幽
深，问无不知。伏乞天恩唤取慕阇，亲问臣等事意及
诸教法，知其人有如此之艺能，望请令其供奉，并置
一法堂，依本教供养。”

开元八年六月。吐火罗国遣使献马。及
开元十二年七月。吐火罗国遣使献胡药干陁婆罗
等三百馀品。

开元十四年十一月。吐火罗国遣使来朝。

开元十八年五月，吐火罗僧难陁来朝贡，献瑞夌香
药等。七月，吐火罗使僧难陁献须那伽帝释夌等药。
开元二十三年九月辛巳日，吐火罗遣使来献方物。
开元二十六年正月，吐火罗国遣大首领伊难如达
干罗底賝来献方物。

按以上《唐书元宗本纪》不载。按《册府元龟》云云，
“开元　年以安西兵助吐火罗国。”

按《唐书元宗本纪》不载。按《吐火罗传》：“开元、天宝间，
数献马。”异药乾陀婆罗二百品，红碧玻璃。乃册其
君骨咄禄顿达度为吐火罗叶护、挹怛王。其后邻胡
羯师谋引吐蕃攻吐火罗，于是叶护失里忙伽罗丐
安西兵助讨，帝为出师破之。

### 天宝三载七月吐火罗国遣使献马及宝

天宝四载三月。吐火罗国遣使献方物。

天宝八载四月。吐火罗国遣使献马。

天宝十二载八月。吐火罗国遣使朝贡。

天宝十三载四月。吐火罗国遣使来朝。

按以上《唐书元宗本纪》不载。按《册府元龟》云云。

### 肃宗乾元 年吐火罗与西域九国发兵助王师

按《唐书肃宗本纪》不载。按《吐火罗传》，乾元初，与西
域九国发兵，为天子讨贼，肃宗诏隶朔方行营。
乾元二年六月“辛丑朔日，吐火罗国叶护并使乌利
多来朝。”

按《唐书肃宗本纪》不载。按《册府元龟》云云。

北魏

### 孝文帝太和元年十月叠伏罗国遣使朝贡

太和三年十二月叠伏罗国遣使朝贡。

按：以上《魏书孝文帝本纪》云云。

### 宣武帝正始四年叠伏罗国遣使朝贡

按《魏书宣武帝本纪》云云。按《西域传》：“叠伏罗国去
代三万一千里。国中有勿悉城，北有盐奇水西流有
白象，并有阿末黎，木皮中织作布，土宜五谷。世宗时，
其国王伏陀末多遣使献方物，自是每使朝贡。”

### 永平二年十二月叠伏罗国遣使朝献

按：《魏书宣武帝本纪》云云。

### 孝明帝孝昌二年二月叠伏罗国遣使朝贡

按：《魏书孝明帝本纪》云云。

北魏

### 宣武帝永平二年正月薄知国来朝贡白象一

按《魏书宣武帝本纪》云云。按《西域传》。“薄知国都薄
知城。在伽色尼南。去代一万三千三百二十里。多五
果。”

北魏

《波路国》，魏时闻于中国。

按《魏书西域传》：“波路国在阿钩羌西北，去代一万三
千九百里。其地湿热，有蜀马，土平。物产国俗与阿钩
羌同

北魏

《副货国》，魏时闻于中国。

按《魏书西域传》：“副货国去代一万七千里，东至阿副
使且国，西至没谁国，中间相去一千里。南有连山，不
知名。北至奇沙国，相去一千五百里。国中有副货城，
周匝七十里。宜五谷、葡桃，唯有马驼、骡。国王有黄金
殿，殿下金驼七头，各高三尺。其王遣使朝贡。”

北魏

《拔豆国》，魏时闻于中国。

按《魏书西域传》：“拔豆国，去代五万一千里。东至多勿
当国，西至旃那国，中间相去七百五十里；南至罽陵
伽国，北至弗那伏且国，中间相去九百里。国中出金
银、杂宝、白象、水牛、牦牛、蒲萄五果。土宜五谷。”

北魏

《牟知国》，魏时闻于中国。

按《魏书西域传》，“牟知国，都牟知城，在忸密西南，去代
二万二千九百二十里。土平，禽兽草木类中国。”

北魏

弗敌沙国魏，时闻于中国，

按《魏书西域传》：“弗敌沙国，故肸顿翕侯，都薄茅城，在
钳敦西，去代一万三千六百六十里，居山谷间。”

北魏

色知显国魏，时闻于中国，

按《魏书西域传》“色知显国都色知显城，在悉万斤西
北，去代一万二千九百四十里，土平，多五果。”

北魏

伽色尼国魏，时闻于中国，

按《魏书西域传》：“伽色尼国，都伽色尼城，在悉万斤南，
去代一万二千九百里。土出赤盐，多五果。”

北魏

《呼似密》国魏，时闻于中国。

按《魏书西域传》：“呼似密国，都呼似密城，在阿弗太汗
西，去代二万四千七百里。土平，出银、琥珀，有师子，多
五果。”

北魏

早伽至国魏，时闻于中国，

按《魏书西域传》，“早伽至国都早伽至城在忸密西，去
代二万三千七百二十八里。土平，少田植，取稻麦于
邻国。有五果。”

北魏

伽不单国魏，时闻于中国，

按《魏书西域传》：“伽不单国，都伽不单城，在悉万斤西
北，去代一万二千七百八十里。土平，宜稻麦，有五果

北魏

《乙弗勿》敌国魏时闻于中国。

按《魏书吐谷浑传》：“吐谷浑北有乙弗勿敌国，风俗与
吐谷浑同，不识五谷，唯食鱼及苏子。苏子状若中国
枸杞子。”

按杜氏《通典》，“乙弗勿敌，后魏时闻焉。在吐谷浑北。国
有屈海，其海周回千馀里，众有万落。风俗与吐谷浑
同，然不识五谷，唯食鱼与苏子。苏子状若中国枸杞
子，或赤或黑。西有契翰一部，风俗亦同上。特多狼。”

北魏

《阿兰国》，魏时闻于中国。

按《魏书吐谷浑传》：“乙弗勿敌国北又有阿兰国，与鸟
兽同，不知斗战，忽见异人，举国便走，土无所出，大养
群畜，体轻，工走，逐之不可得。”

北魏

《阿弗太汗国》，魏时闻于中国。

按《魏书西域传》：“阿弗太汗国，都阿弗太汗城，在忸密
西，去代二万三千七百二十里。土平，多五果。”

北魏

诺色波罗国，魏时闻于中国。

按《魏书西域传》，“诺色波罗国，都波罗城，在忸密南，去
代二万三千四百二十八里。土平，宜稻麦，多五果。”

北魏

折薛莫孙国魏时闻于中国。

按《魏书西域传》：“折薛莫孙国，故双靡翕侯，都双靡城，
在伽倍西，去代一万三千五百里，人居山谷间。”

北魏

《阿钩羌》国魏，时闻于中国。

按《魏书西域传》：“阿钩羌国在莎车西南，去代一万三
千里。国西有县度山，其间四百里中，往往有栈道，下
临不测之渊，人行以绳索相持而度，因以名之。土有
五谷诸果，市用钱为货，居止立宫室，有兵器。土出金
珠。”

北魏

《赊弥国》，魏时闻于中国。

按《魏书西域传》：“赊弥国在波知之南，山居，不信佛法，
耑事诸神，亦附嚈哒。东有钵卢勒国，路崄缘铁锁而
度，下不见底。熙平中，宋云等竟不能达。”

按《伽蓝记》，“炖煌人宋云宅与惠生向西域取经。十一
月中旬，入赊弥国，渐出葱岭，土田墝埆，民多贫困。峻
路危道，人马仅通。一直一道，从钵卢勒国向乌场，铁
锁为桥，悬空为度，下不见底，旁无挽捉，倏忽之间，投

北魏

钵和国，魏时闻于中国。炖煌人宋云宅西域取经至
其国。

按《魏书西域传》，“钵和国在渴槃陁西。其土尢寒，人畜
同居，穴地而处。又有大雪山，望若银峰。其人唯食饼
面，饮麦酒，服毡裘。有二道，一道西行向嚈哒，一道西
南趋乌苌，亦为嚈哒所统。”
按《伽蓝记》，“炖煌人宋云宅与惠生向西域取经。九月
中旬，入钵和国。高山深谷，崄道如常。国王所住，因山
为城，人民服饰，惟有毡衣。”地土甚寒，窟穴而居；风雪
劲切，人畜相依。国之南界有大雪山，朝融夕结，望若
玉峰。